Михаел Балак
Михаел Балак () е немски футболист роден на 26 септември 1976 г. в Гьорлиц, Германия (тогава Източна Германия).
Половин година след раждането на Михаел Балак родителите му се преселили с него в Кемниц. Ученическите си години той прекарал в училището Георги Димитроф и в детско и младежко спортно училище „Емил Ванер“. Михаел Балак стартира кариерата си при Карл-Маркс-Стад ФК. Първата му изява в Професионалния футбол била през 1995 в Чемнитзер ФК. Между 1997 и 1999 играл за ФК Кайзерслаутерн, от 1999 до 2002 за Байер Леверкузен и от 2002 до 2006 за Байерн Мюнхен. От сезон 2006/07 е във ФК Челси с договор. Балак става през 1998, 2003, 2005 и 2006 шампион както и през 2003, 2005 и 2006 носител на купата на Германия. Първата му изява в националния отбор била на 28. Април 1999 в Бремен при загубата с 0:1 от Шотландия. Оттогава има към 70 изяви с националната фланелка на Германия. Вкарал е 31 гола. На Мондиал 2002 става с Германия вицешампион.

Кариера 
Операция на глезена преди кулминацията на сезон 2006/2007 лишава Михаел от участие в първите мачове за сезон 2007/2008, но след Коледа той се проявява като един от най-надеждните играчи на Челси.

Осем месеца извън терена се приключват с появата му като резерва в среща от Карлинг Къп срещу Ливърпул и веднага немеца оказа влияние, отклонявайки топката към Андрий Шевченко, който подпечатва победатата.

Важните голове следват в бърза поредица, срещу Астън Вила и Фулъм, като Балак запълва дупките, оставени от отсъствието на другите, и връща тима през трудния януари обратно в битката за титлата.

Той се отличава отново през март с Гола на Сезона, отбелязан срещу Уест Хям, преди да демонстрира своите железни нерви срещу Манчестър Юнайтед през април, отчитайки се с два гола, като единият е дузпа в 86-ата минута.

Месец по-късно той застава лице в лице с Едвин ван дер Саар отново и постига същия резултат с добре насочен удар, само за да види как минути след това холандецът спасява удара на Никола Анелка от бялата точка.

С девет гола в тридесет мача, вторият сезон на Балак на Стамфорд Бридж е успешен, след кампания на аклиматизация през 2006/2007.

Той пропусна да вземе участие в спечеления финал на ФА Къп поради своята контузия в глезена, но успя да се отчете по-рано в триумфа на Челси в Карлинг Къп, отправяйки перфектен пас към Дидие Дрогба за важния изравняващ гол срещу Арсенал в Кардиф.

Друга гореща точка е допълнителното време на спечеления полуфинал на ФА Къп срещу Блекбърн, който изпраща Челси на Уембли. Въпреки че седемте гола от полузащитата на Михаел са по-малко от обичайните му за сезона, цялостното му представяне често е хвалено от Жозе Моуриньо.

Едва една седмица след края на сезона, Челси обявяват намерението си да не остават с отличието от втората поредна титла, като подписват с най-голямото име в немския футбол.

До края на това лято клубът прибавя и покупките на Ашли Коул и Андрий Шевченко.

„Едно нещо е да градиш тим около двама или трима играчи от световна класа“ – обяснява Жозе Моуриньо при подписването с Балак. – „Съвсем друго е да имаш тим от световна класа и просто да добавиш двама или трима играчи.“

Преди да сложи фланелката на Челси, Михаел достига най-забележителната титла, която може да бъде искана от футболист — да бъде капитан на своята страна при домакинството ѝ на Световното първенство.

Въпреки тревожните проблеми с контузии и празното място в неговата голова статистика, той все още е способен да събуди апетита на Сините фенове с визията си, техниката си, върховния си пас и владение на топката, като за Германия оправдава дори първоначалните очаквания.

Когато Михаел решава да напусне Байерн Мюнхен като свободен агент преди Световното през 2006, той може да избере сред най-добрите клубове в Европа, но английската Премиър лига отдавна му харесва.

Михаел е роден в Източна Германия, преди повторното обединение, където започва професионалната си кариера в Карл-Маркс-Стад ФК, като клубът променя името си на Шемниц след падането на Източния блок.

Той става национал за отбора под 21, като след това се изкачва по стълбицата към отбора от Бундеслигата Кайзерслаутерн през 1997.

Той прави 16 участия в историческия сезон — неговият клуб става първият, спечелил Германската лига в първата си кампания в елита.

На 22 години Михаел става национал за мъжкия отбор и скоро се премества в Байер Леверкузен, където кариерата му набира скорост, а кулминационния момент е финала на Шампионската лига през 2002.

Байер губят от Зинедин Зидан и Реал Мадрид, но отборният дух в полузащитата спечелват една от трите награди Играч на годината в Германия.

Най-големият отбор в страната му Байерн Мюнхен отправят оферта същото лято и Михаел преминава там за 12.9 млн. паунда, спечелвайки втори златен медал в Бундеслигата още в първия си сезон в Бавария.

Той тогава отбелязва и два пъти във финала за Купата на Германия, осигурявайки дубъл на клуба си.

Този дубъл се повтаря и две години след това, както и последвалата година, последната му в Германия.

Като обичайните изисквания за всеки немски национал и Балак участва в силно Световно първенство.

Неговите два гола помагат на страната му да преодолее четвърт и полуфиналите в Япония и Южна Корея през 2002, но картона, който получава в полуфинала за бавене на времето с цел запазване на резултата, разбива мечтите му и той остава извън състава за финала срещу Бразилия.

През 2006 година в Германия, късни голове на Италия предотвратяват немското участие във финала, но през 2008 те отново са силни. Победният гол от пряк свободен удар на Михаел срещу Австрия ги извежда от груповата фаза. Тогава той е невероятен срещу Португалия в четвъртфинала, неговият победен гол кара Луиш Фелипе Сколари да страда, тъй като за пръв път отпада на този етап.

С опасна игра с глава и добри удари и пасове с двата крака, Михаел пристига в Челси с рекорд по отбелязани попадения, отбелязвайки един гол във всеки два мача и за клуба и за страната си, който той достига чак в кампания 2008/2009, главно поради контузии.

Операции и на двата крака през октомври го изкарват от игра за близо месец, преди появата му като смяна срещу Уест Бром, шест седмици по-късно, но влязъл отново във форма, той посреща новата година с оптимизъм и невиждано желание да успее. За нещастие сега юни 2010 г., той е със счупен крак и не ще участва в световното по футбол.

Прощалният мач на бившия германски национал по футбол Михаел Балак ще се състои на 5 юни 2013 година в Лайпциг на стадиона „Ред Бул Арена“. С тази среща 36-годишният Балак слага край на активната си състезателна дейност.

Външни препратки 
 Профил в официалния сайт на Челси

Балак, Михаел
Футболисти на Байерн Мюнхен
Футболисти на Челси
Футболисти на Байер Леверкузен
Футболисти на Кайзерслаутерн
ФИФА 100
Родени в Гьорлиц